แนวโน้มดัชนีเช้าแกว่งแคบตามภูมิภาค
นักวิเคราะห์ฯคาดตลาดหุ้นไทยเช้านี้แกว่งแคบเหมือนภูมิภาค หลังยังมีความกังวลเรื่องตัวเลขเศรษฐกิจสหรัฐที่อ่อนตัวลง ให้แนวรับ 1,048-1,050 จุด แนวต้าน 1,065 และ 1,070 จุด&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp; นายอภิชาติ ผู้บรรเจิดกุล นักวิเคราะห์หลักทรัพย์ สำนักวิจัย บล.ทิสโก้ กล่าวว่า ตลาดหุ้นไทยเช้านี้คงแกว่งตัวในกรอบแคบทิศทางเดียวกับภูมิภาค โดยยังมีความกังวลเรื่องตัวเลขเศรษฐกิจของสหรัฐที่มีแนวโน้มอ่อนตัวลง และนักลงทุนกำลังรอดูการประกาศตัวเลขการจ้างงานนอกภาคเกษตรประจำเดือนพ.ค.ที่กระทรวงแรงงานสหรัฐจะประกาศในคืนนี้
3 มิ.ย. 2554

นักวิเคราะห์ฯคาดตลาดหุ้นไทยเช้านี้แกว่งแคบเหมือนภูมิภาค หลังยังมีความกังวลเรื่องตัวเลขเศรษฐกิจสหรัฐที่อ่อนตัวลง ให้แนวรับ 1,048-1,050 จุด แนวต้าน 1,065 และ 1,070 จุด          นายอภิชาติ ผู้บรรเจิดกุล นักวิเคราะห์หลักทรัพย์ สำนักวิจัย บล.ทิสโก้ กล่าวว่า ตลาดหุ้นไทยเช้านี้คงแกว่งตัวในกรอบแคบทิศทางเดียวกับภูมิภาค โดยยังมีความกังวลเรื่องตัวเลขเศรษฐกิจของสหรัฐที่มีแนวโน้มอ่อนตัวลง และนักลงทุนกำลังรอดูการประกาศตัวเลขการจ้างงานนอกภาคเกษตรประจำเดือนพ.ค.ที่กระทรวงแรงงานสหรัฐจะประกาศในคืนนี้
สำหรับปัญหาหนี้สินในยุโรปก็ยังต้องตามต่อ หลังมูดี้ส์ได้ปรับลดอันดับความน่าเชื่อถือของกรีซลงสู่ระดับ Caa1 จากระดับ B1 ส่วนกรณีที่มูดี้ส์ออกมาระบุว่าอาจจะปรับลดอันดับความน่าเชื่อถือของสหรัฐ หากสหรัฐไม่มีความคืบหน้าในเรื่องการปรับเพิ่มเพดานหนี้ในอีกไม่กี่สัปดาห์ข้างหน้านี้ เชื่อว่าหากจะปรับจริงคงเฉพาะแนวโน้มความน่าเชื่อถือเป็น"เชิงลบ"แต่ยังคงอันดับความน่าเชื่อถือไว้ที่ Aaaพร้อมให้แนวรับ 1,048-1,050 จุด แนวต้าน 1,065 และ 1,070 จุด